PAMOKOS PLANAS

|  |  |  |  |
| --- | --- | --- | --- |
| Klasė, dalykas | 5 klasė, lietuvių kalba ir literatūra | | |
| Pamokos tema | Draugą pažinsi nelaimėje. Vladas Dautartas „Žydrieji jungos“ | | |
| Pamokos tipas | Žinių, įgūdžių ir mokėjimų pritaikymo pamoka. | | |
| Mokymosi uždavinys (-iai) | Mokiniai, susipažinę su svarbiausiais V. Dautarto gyvenimo ir kūrybos faktais, raiškiai dalimis perskaitę ištrauką, atsakę į klausimus, savarankiškai išstudijavę vadovėlio medžiagą „Veikėjo portretas“, porose sukurs pasirinkto veikėjo portretą panaudodami 5-7 išorės ir elgesio detales. Aprašymą iliustruos piešiniu. | | |
| Įsivertinimo kriterijus | Mokiniai atsakys į 5 pateiktus klausimus, porose sukurs pasirinkto veikėjo portretą, panaudodami 5-7 išorės ir elgesio detales, nupieš, kaip įsivaizduoja aprašytą veikėją, pristatys portretus klasės draugams. | | |
| Mokymo(-si) metodai | Atidusis skaitymas, darbas porose | | |
| Priemonės | Vadovėlis, A3 formato lapai, piešimo priemonės | | |
| MOKYMO IR MOKYMOSI VEIKLOS | | | |
| BENDROJI DALIS. Mokinių sudominimas, pamokos uždavinio skelbimas, jų patirties išsiaiškinimas | | Trukmė | Komentarai |
| 1. Diskusija apie tai, kaip puoselėjama draugystė: mokiniai pasidalina savo mintimis apie savo geriausius draugus ir tuo, kaip jie puoselėja draugystę.  2. Formuluojamas pamokos uždavinys.  3. Išsiaiškinama, ką jie žino apie veikėjo portretą: išorės bruožai + charakteris lygu veikėjo portretas. | | 5-7 min. |  |
| PAGRINDINĖ DALIS.  1. Mokytoja trumpai pristato Vladą Dautartą: svarbiausius gyvenimo faktus, kūrybą, kūrinius vaikams ir paaugliams.  2. Iš anksto pasirengę mokiniai raiškiai dalimis skaito kūrinio ištrauką.  Kiekviena dalis aptariama atsakant į klausimus: Kaip Aistė su berniukais žaidžia futbolą?; Kokie yra berniukų santykiai?; Kodėl Aistė nesiskundė ir neverkė, kai draugas ją užgavo?; Kaip vertini berniukų elgesį?; Kodėl tik Šarūnas nuėjo pas Aistę, kai ji pasitraukė iš žaidimo?  3. Mokiniai savarankiškai išsiaiškina vadovėlio medžiagą „Veikėjo portretas“. Aptaria su mokytoja, ar suprato, kas sudaro veikėjo portretą.  4. Skiriamas darbas porose: išdalinami A3 formato lapai ir skiriama užduotis: pasirinkti vieną iš veikėjų ir sudaryti jo portretą. Kurdami portretus, gali naudotis vadovėlio medžiaga.  5. Mokiniai, pasitardami poroje, raštu kuria pasirinkto veikėjo portretą. Parašę nupiešia, kaip tą veikėją įsivaizduoja. | | 23-25 |  |
| BAIGIAMOJI DALIS. Apibendrinimas: vertinimas, įsivertinimas, refleksija.  Poros pristato draugams sukurtus portretus. Palygina juos ir įsivertina atsakydami į klausimus: Ar panaudojau 5-7 veikėjo išorės ir elgesio detales kurdamas veikėjo portretą? Ar draugų sukurti portretai, mano nuomone, išsamūs, ar galėčiau juos papildyti kai kuriomis detalėmis?  Aptariami nupiešti portretai.  Mokinių veikla pamokoje įvertinama kaupiamuoju balu. | | 10-13 |  |
| Priedai. | | | |